**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO PATVIRTINIMO“**

**PROJEKTO**

1. **Projekto rengimą paskatinusios priežastys.**

 Sprendimo dėl Klaipėdos miesto savivaldybės (toliau – Savivaldybė) neformaliojo vaikų švietimo (toliau – NVŠ) lėšų skyrimo ir naudojimo tvarkos aprašo pakeitimo projektas parengtas atsižvelgus į Savivaldybės Kontrolės ir audito tarnybos 2017 m. gegužės 24 d. Teisėtumo (atitikties) audito ataskaitos (2016 m. savivaldybės biudžeto lėšų panaudojimo neformaliojo vaikų švietimo teikėjų (išskyrus ikimokyklinio, priešmokyklinio ir formalųjį švietimą papildančio ugdymo) programų finansavimui įvertinimas) Nr. KAT16-(4.2)-8 rekomendacijas.

1. **Parengto projekto tikslai ir uždaviniai.**

 Sprendimo projektotikslas – užtikrinti NVŠ programų įgyvendinimo teisėtumą Savivaldybėje.Uždavinys – pakeisti Savivaldybės NVŠ lėšų skyrimo ir naudojimo tvarkos aprašą (toliau – Aprašas).

1. **Kaip šiuo metu yra teisiškai reglamentuojami projekte aptarti klausimai.**

 Šiuo metu galioja Savivaldybės NVŠ Aprašas, patvirtintas Savivaldybės tarybos 2016 m. gegužės 26 d. sprendimu Nr. T2-142 (pakeistas 2016 m. rugsėjo 22 d. sprendimu Nr. T2-223 ir 2017 m. kovo 30 d. sprendimu Nr. T2-74). Galiojančiame Savivaldybės tarybos patvirtintame Apraše nėra reglamentuota vaikų lankomumo apskaita, neapibrėžti sutarčių tarp tėvų (globėjų, rūpintojų) ir NVŠ teikėjų nutraukimo veiksmai, nedetalizuotos kvietimų teikti NVŠ lėšomis finansuojamų programų paraiškas procedūros, nenumatyta NVŠ teikėjų Paraiškų savivaldybės biudžeto lėšoms gauti einamoji finansų kontrolė.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu pakeitus Aprašą, bus numatyta Savivaldybės administracijos atsakomybė už NVŠ programų lėšų panaudojimą; Savivaldybės administracijos direktorius bus įgaliotas nustatyti NVŠ programų įgyvendinimo stebėsenos ir priežiūros bei lėšų panaudojimo kontrolės vykdymo tvarką, sudaryti NVŠ programų nuolatinę vertinimo komisiją bei patvirtinti jos darbo reglamentą; bus reglamentuoti vaikų, dalyvaujančių NVŠ programoje, lankomumo apskaitos tvarkymo bei sutarties tarp NVŠ teikėjo bei vaiko tėvų (globėjų) nutraukimo veiksmai, patikslintos kvietimų teikti NVŠ lėšomis finansuojamų programų paraiškas procedūros. Patvirtinus Aprašą ir jame įteisinus siūlomus pakeitimus, jo nuostatos atitiks Kontrolės ir audito tarnybos pateiktas rekomendacijas.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Patvirtinus šį sprendimo projektą, neigiamų pasekmių nenumatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti pagal Apraše priskirtą kompetenciją reikalingi Savivaldybės administracijos direktoriaus įsakymai, kurių projektus paruoš Savivaldybės administracijos Ugdymo ir kultūros departamento Švietimo skyriaus (toliau – Švietimo skyrius) specialistai.

**7.Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Savivaldybės administracijos darbuotojai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto parengimą inicijavo Savivaldybės Kontrolės ir audito tarnyba, projektą parengė Švietimo skyriaus vyr. specialistė Sigita Muravjova.

**10. Kiti reikalingi pagrindimai ir paaiškinimai.**

Nėra.

PRIDEDAMA.

1.Teisės aktų, nurodytų sprendimo projekto įžangoje, išrašai, 1 lapas.

2. Klaipėdos miesto savivaldybės tarybos 2016 m. gegužės 26 d. sprendimo Nr.T2-142 „Dėl Klaipėdos miesto savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ išrašas, 6 lapai.

Švietimo skyriaus vedėja Laima Prižgintienė